CELEX: 32005D0443
Language: sk
Date: 2005-02-17 00:00:00
Title: 2005/443/ES: Rozhodnutie Komisie zo 14. júna 2005 o úhrade niektorých výdavkov vyplývajúcich z právnych nástrojov súvisiacich so spoločnou poľnohospodárskou politikou Spojeným kráľovstvom v eurách [oznámené pod číslom K(2005) 1730]

16.6.2005   
            
            
               SK
            
            
               Úradný vestník Európskej únie
            
            
               L 153/33
            
         
      ROZHODNUTIE KOMISIE
   
   zo 14. júna 2005
   o úhrade niektorých výdavkov vyplývajúcich z právnych nástrojov súvisiacich so spoločnou poľnohospodárskou politikou Spojeným kráľovstvom v eurách
   [oznámené pod číslom K(2005) 1730]
   (Iba anglický text je autentický)
   (2005/443/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2799/98 z 15. decembra 1998, ktoré stanovuje poľnohospodárske menové dojednania pre euro (1),
   so zreteľom na nariadenie Komisie (ES) č. 2808/98 z 22. decembra 1998 ustanovujúce podrobné pravidlá na uplatňovanie poľnohospodárskeho menového systému pre euro v poľnohospodárstve (2), najmä na jeho článok 12 ods. 4,
   keďže:
   
               (1)
            
            
               Podľa článku 8 nariadenia (ES) č. 2799/98 musia nezúčastnené členské štáty, ktoré majú v úmysle zaplatiť v eurách výdavky vyplývajúce z právnych nástrojov súvisiacich so spoločnou poľnohospodárskou politikou, prijať taký druh opatrení, aby sa zabezpečilo, že používanie eura nebude poskytovať systematickú výhodu v porovnaní s použitím národnej meny.
            
         
               (2)
            
            
               Rozhodnutím Komisie 2001/121/ES z 30. januára 2001 o úhrade niektorých výdavkov vyplývajúcich z právnych nástrojov súvisiacich so Spoločnou poľnohospodárskou politikou Spojeným kráľovstvom v eurách a o zrušení rozhodnutia 2000/328/ES (3) sa schválili tieto opatrenia oznámené Spojeným kráľovstvom.
            
         
               (3)
            
            
               Spojené Kráľovstvo informovalo Komisiu 14. apríla 2005 o svojom zámere zmeniť opatrenia schválené rozhodnutím 2001/121/ES a oznámilo nové opatrenia, ktoré zamýšľa prijať s cieľom zabrániť akejkoľvek systematickej výhode vyplývajúcej z prednostného používania eura namiesto libry šterlingov. Toto oznámenie bolo prijaté 14. apríla 2005.
            
         
               (4)
            
            
               Opatrenia plánované Spojeným kráľovstvom možno zhrnúť takto:
               
                           —
                        
                        
                           hospodárskym subjektom sa môžu vyplatiť čiastky stanovené v právnych predpisoch Spoločenstva v eurách,
                        
                     
                           —
                        
                        
                           hospodárske subjekty plne znášajú kurzové riziko, ktoré vzniká ďalšou zmenou na libry šterlingov,
                        
                     
                           —
                        
                        
                           hospodárske subjekty musia prijať stály záväzok minimálne na jeden rok,
                        
                     
                           —
                        
                        
                           pokiaľ ide o jednotnú platbu a iné priame platby podľa nariadenia Rady (ES) č. 1782/2003 z 29. septembra 2003, ktorým sa stanovujú spoločné pravidlá pre režimy priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001 (4) hospodárske subjekty si vyberú platbu v eurách, keď predložia jedinú žiadosť podľa článku 11 ods. 2 nariadenia Komisie (ES) č. 796/2004 z 21. apríla 2004, ktoré ustanovuje podrobné pravidlá na uplatňovanie krížového plnenia modulácie a integrovaného správneho a kontrolného systému uvedeného v nariadení Rady (ES) č. 1782/2003, ktorým sa ustanovujú spoločné pravidlá pre režimy priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov (5),
                        
                     
                           —
                        
                        
                           pokiaľ ide o opatrenia na podporu trhu, hospodárske subjekty musia požiadať o úhradu v eurách tri mesiace pred rozhodujúcou skutočnosťou. Oznámenie o odstúpení od dohody sa musí takisto predložiť tri mesiace pred rozhodujúcou skutočnosťou. Nové platby v eurách sú potom možné až po ročnej čakacej lehote.
                        
                     
         
               (5)
            
            
               Tieto opatrenia sú v súlade s cieľom stanoveným v nariadení (ES) č. 2799/98, a to zabrániť systematickej výhode vyplývajúcej z prednostného používania eura namiesto národnej meny. Tieto opatrenia by sa preto mali schváliť.
            
         
               (6)
            
            
               Rozhodnutie 2001/121/ES by sa preto malo zrušiť a nahradiť týmto rozhodnutím,
            
         PRIJALA TOTO ROZHODNUTIE:
   Článok 1
   Opatrenia oznámené Spojeným kráľovstvom 14. apríla 2005, ktoré sa týkajú úhrady výdavkov vyplývajúcich z právnych nástrojov súvisiacich so spoločnou poľnohospodárskou politikou v eurách a ktoré sú uvedené v prílohe, sa týmto schvaľujú.
   Článok 2
   Rozhodnutie 2001/121/ES sa zrušuje.
   Článok 3
   Toto rozhodnutie je určené Spojenému kráľovstvu Veľkej Británie a Severného Írska.
   
      V Bruseli 14. júna 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 349, 24.12.1998, s. 1.
   
      (2)  Ú. v. ES L 349, 24.12.1998, s. 36. Nariadenie naposledy zmenené a doplnené nariadením (ES) č. 1250/2004 (Ú. v. EÚ L 237, 8.7.2004, s. 13).
   
      (3)  Ú. v. ES L 44, 15.2.2001, s. 43.
   
      (4)  Ú. v. EÚ L 270, 21.10.2003, s. 1. Nariadenie naposledy zmenené a doplnené nariadením Komisie (ES) č. 118/2005 (Ú. v. EÚ L 24, 27.1.2005, s. 15).
   
      (5)  Ú. v. EÚ L 141, 30.4.2004, s. 18. Nariadenie naposledy zmenené a doplnené nariadením (ES) č. 436/2005 (Ú. v. EÚ L 72, 18.3.2005, s. 4).
   
      PRÍLOHA
      OPATRENIA VYJADRENÉ A SPLATNÉ V EURÁCH
      
                  Režim
               
               
                  Nariadenia
               
            
                  Jednotná platba a iné priame platby
               
               
                  Nariadenie (ES) č. 1782/2003
               
            
                  Vývozné náhrady
               
               
                  Nariadenie Komisie (ES) č. 800/1999 (1)
                  
               
            
                  Nákup hovädzieho mäsa
               
               
                  Nariadenie Komisie (ES) č. 562/2000 (2)
                  
               
            
                  Pomoc na súkromné skladovanie hovädzieho mäsa
               
               
                  Nariadenie Komisie (ES) č. 907/2000 (3)
                  
               
            
                  Pomoc na súkromné skladovanie bravčového mäsa
               
               
                  Nariadenie Komisie (EHS) č. 3444/90 (4)
                  
               
            
                  Pomoc na súkromné skladovanie ovčieho mäsa
               
               
                  Nariadenie Komisie (EHS) č. 3446/90 (5)
                  
               
            
                  Nákup masla
               
               
                  Nariadenie Komisie (ES) č. 2771/1999 (6)
                  
               
            
                  Pomoc na súkromné skladovanie masla a smotany
               
               
                  Nariadenie (ES) č. 2771/1999
               
            
                  Pomoc na maslo dodávané neziskovým organizáciám
               
               
                  Nariadenie Komisie (EHS) č. 2191/81 (7)
                  
               
            
                  Pomoc na výrobu masla
               
               
                  Nariadenie Komisie (ES) č. 2571/97 (8)
                  
               
            
                  Pomoc na koncentrované maslo určené na varenie
               
               
                  Nariadenie Komisie (EHS) č. 429/90 (9)
                  
               
            
                  Pomoc na odstredené mlieko používané na výrobu kazeínu a kazeinátov
               
               
                  Nariadenie Komisie (EHS) č. 2921/90 (10)
                  
               
            
                  Pomoc Spoločenstva pri dodávaní mlieka a niektorých mliečnych výrobkov žiakom vo vzdelávacích inštitúciách
               
               
                  Nariadenie Komisie (ES) č. 2707/2000 (11)
                  
               
            
                  Nákup sušeného odstredeného mlieka
               
               
                  Nariadenie Komisie (ES) č. 214/2001 (12)
                  
               
            
                  Pomoc na sušené odstredené mlieko používané ako krmivo pre zvieratá
               
               
                  Nariadenie Komisie (ES) č. 2799/1999 (13)
                  
               
            
                  Nákup obilnín
               
               
                  Nariadenie Komisie (ES) č. 824/2000 (14)
                  
               
            
                  Náhrada pre konečných užívateľov škrobu
               
               
                  Nariadenie Komisie (EHS) č. 1722/93 (15)
                  
               
            
                  Náhrada na whisky
               
               
                  Nariadenie Komisie (EHS) č. 2825/93 (16)
                  
               
            
                  Pomoc na sušené krmivo
               
               
                  Nariadenie Komisie (ES) č. 382/2005 (17)
                  
               
            
                  Pomoc na použitie hroznového muštu
               
               
                  Nariadenie Komisie (ES) č. 1623/2000 (18)
                  
               
            
                  Pomoc na cukor používaný v chemickom priemysle
               
               
                  Nariadenie Komisie (ES) č. 1265/2001 (19)
                  
               
            
                  Pomoc na rafináciu preferenčného surového trstinového cukru
               
               
                  Nariadenie Komisie (ES) č. 1646/2001 (20)
                  
               
            
                  Podpora mliečnych výrobkov
               
               
                  Nariadenie Komisie (ES) č. 94/2002 (21)
                  
               
            
         (1)  Ú. v. ES L 102, 17.4.1999, s. 11.
      
         (2)  Ú. v. ES L 68, 16.3.2000, s. 22.
      
         (3)  Ú. v. ES L 105, 3.5.2000, s. 6.
      
         (4)  Ú. v. ES L 333, 30.11.1990, s. 22.
      
         (5)  Ú. v. ES L 333, 30.11.1990, s. 39.
      
         (6)  Ú. v. ES L 333, 24.12.1999, s. 11.
      
         (7)  Ú. v. ES L 213, 1.8.1981, s. 20.
      
         (8)  Ú. v. ES L 350, 20.12.1997, s. 3.
      
         (9)  Ú. v. ES L 45, 21.2.1990, s. 8.
      
         (10)  Ú. v. ES L 279, 11.10.1990, s. 22.
      
         (11)  Ú. v. ES L 311, 12.2.2000, s. 37.
      
         (12)  Ú. v. ES L 37, 7.2.2001, s. 100.
      
         (13)  Ú. v. ES L 340, 31.12.1999, s. 3.
      
         (14)  Ú. v. ES L 100, 20.4.2000, s. 31.
      
         (15)  Ú. v. ES L 159, 1.7.1993, s. 112.
      
         (16)  Ú. v. ES L 258, 16.10.1993, s. 6.
      
         (17)  Ú. v. EÚ L 61, 8.3.2005, s. 4.
      
         (18)  Ú. v. ES L 194, 31.7.2000, s. 45.
      
         (19)  Ú. v. ES L 178, 30.6.2001, s. 63.
      
         (20)  Ú. v. ES L 219, 14.8.2001, s. 14.
      
         (21)  Ú. v. ES L 17, 19.1.2002, s. 20.